REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/102-14

28. maj 2014. godine

B e o g r a d

Z A P I S N I K

DESETE SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 28. MAJA 2014. GODINE

Sednica je počela u 15,30 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Mujo Muković, zamenik člana Odbora Veroljuba Arsić, Katarina Rakić, Jasmina Obradović, zamenik člana Odbora Biljane Pantić Pilja, Svetislav Vukmirica, Nenad Nikolić, zamenik člana Odbora Aleksandra Jablanović, Tanja Tomašević Damnjanović, Žarko Mićin, Janko Veaelinović, Balint Pastor i Vesna Martinović.

Sednici nisu prisustvovali: Dragan Nikolić, Žarko Obradović, Neđo Jovanović, Petar Petrović, Mirko Čikiriz i Vesna Besarović, kao ni njihovi zamenici.

Na predlog predsednika Odbora, jednoglasno je usvojen sledeći

D n e v n i r e d :

1 Razmatranje amandmana na Predlog zakona o izmenama i dopunama Zakona o porezu na dohodak građana, koji je podneo Odbor za finansije, republički budžet i kontrolu trošenja javnih sredstava.

2 Razmatranje amandmana na Predlog zakona o izmenama i dopunama Zakona o doprinosima za obavezno socijalno osiguranje, koji je podneo Odbor za finansije, republički budžet i kontrolu trošenja javnih sredstava.

Prva tačka dnevnog reda. Razmatranje amadmana na Predlog zakona o izmenama i dopunama Zakona o porezu na dohodak građana, koji podneo Odbor za finansije, republički budžet i kontrolu trošenja javnih sredstava.

Odbor je u skladu sa članom 164. Poslovnika Narodne skupštine razmotrio amandman koji je na član 1. Predloga zakona o izmenama i dopunama Zakona o porezu na dohodak građana podneo Odbor za finansije, republički budžet i kontrolu trošenja javnih sredstava i smatra da je amandman u skladu sa Ustavom i pravnim sistemom Republike Srbije.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda Razmatranje amandmana na Predlog zakona o izmenama i dopunama Zakona o doprinosima za obavezno socijalno osiguranje, koji je podneo Odbor za finansije, republički budžet i kontrolu trošenja javnih sredstava.

Odbor je u skladu sa članom 164. Poslovnika Narodne skupštine razmotrio amandman koji je na član 2. Predloga zakona o izmenama i dopunama Zakona o doprinosima za obavezno socijalno osiguranje podneo Odbor za finansije, republički budžet i kontrolu trošenja javnih sredstava i smatra da je amandman u skladu sa Ustavom i pravnim sistemom Republike Srbije.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Sednica je završena u 15,35 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović